80 



17. AUSTURSKAPTAFELLS-SYSSEL 



Et Par Havørne havde fra gammel Tid ynglet i Fjældet 

 »Vestra horn« ved Hornefjord, indtil den ene Fugl i Begyn- 

 delsen af Aarhundredet blev dræbt af forgiftet Aadsel, der var 

 udlagt for Ræve. Siden har ingen Ørne haft Rede der eller 

 i Nærheden. 



I Borgarhafnarhrepp er der enkelte Gange set Ørne flyve 

 over, men der er ingen, der ved, at de nogensinde har ynglet 

 der. Der findes heller ingen Indsøer eller Aaløb i denne Hrepp, 

 der ligger mellem den store »Vatnajøkel« og Havet. 



18. VESTURSKAPTAFELLS-SYSSEL. 



Omkring Aarhundredskiftet ynglede der vistnok 2 Par Ørne 

 i Vesturskaptafellssyssel, men ingen i de sidste 15 Aar. I de 

 senere Aar er der enkeltvis set Ørne engang imellem. 



19. RANGÅRVALLA-SYSSEL. 



I August 1884 fandt jeg Havørnens Redeplads i en øde Egn 

 ved nogle fiskerige Indsøer, der ligger c. 40 km Nordøst for 

 »Hekla«*). Ungerne havde forladt Reden, men det kunde tydelig 

 ses, at denne havde været benyttet samme Sommer. 



Henry I. Pearson fandt Reden samme Sted Sommeren 1894**), 

 og 18. Juni var der i Reden 2 Dununger, hvoraf den ene var 

 betydelig større end den anden. 



Forellefiskere, der aarlig, Sommer og Efteraar, reiser ind til 

 Fiskevandene for at fiske, har meddelt mig, at Ørneparret endnu 

 ynglede paa samme Sted »Arnarsetri« ved »Skålavatn«, 1899 

 og 1901, men ikke 1900. Da Fiskerne de 2 førstnævnte Aar i 

 Slutningen af Juni kom til Skålavatn, indeholdt Reden 2 nyligt 

 udklækkede Unger. I den Ugestid, de opholdt sig ved Vandet 

 og drev Fiskeriet, tilsaa de daglig Ørnereden, hvor den ene 

 Unge voksede godt og trivedes udmærket, medens den anden 

 vedblev at være lille og forkuet. Om Efteraaret, da Fiskerne igen 

 kom til Fiskevandene, saas der kun 1 Unge sammen med For- 

 ældrene, medens Hovedet af den anden henlaa udenfor Reden. 



*) Dansk ornith. Foren. Tidsskrift, 13. Aarg., H. I-II, S. 34. 

 "*) The Ibis, April 1895, S. 238. 



